ที่ประชุม ครม.เตรียมพิจารณาการเพิ่มกรอบวงเงินสนับสนุนโครงการบ้านมั่นคง และร่างบันทึกความเข้าใจว่าด้วยการจัดส่งแรงงานไทยไปสาธารณรัฐเกาหลี
การประชุมคณะรัฐมนตรีวันนี้ (25 มิ.ย.62) มีวาระที่น่าสนใจ คือ สำนักงานคณะกรรมการป้องกันและปราบปรามการทุจริตแห่งชาติ หรือ ป.ป.ช. เสนอเกณฑ์ชี้วัดความเสี่ยงต่อการทุจริตเชิงนโยบาย และ คู่มือการใช้เกณฑ์ชี้วัดความเสี่ยงต่อการทุจริตเชิงนโยบาย        กระทรวงแรงงาน เสนอร่างบันทึกความเข้าใจว่าด้วยการจัดส่งแรงงานไทยไปสาธารณรัฐเกาหลี ภายใต้ระบบการจ้างแรงงานต่างชาติ และ เสนอร่างกฎกระทรวงเพื่อรองรับการใช้บังคับพระราชกำหนดการบริหารจัดการการทำงานของคนต่างด้าว (ฉบับที่ 2) พ.ศ. 2561 รวม 3 ฉบับ        กระทรวงยุติธรรม ขอรับการสนับสนุนงบประมาณรายจ่ายประจำปี งบกลาง รายการเงินสำรองจ่าย เพื่อกรณีฉุกเฉินหรือจำเป็น ชำระหนี้ค่าวัสดุอาหาร ประจำปีงบประมาณ พ.ศ. 2561 และ เสนอให้พิจารณาบำเหน็จความชอบกรณีพิเศษ ให้แก่เจ้าหน้าที่ผู้ปฏิบัติงานด้านยาเสพติด ประจำปี 2561        ขณะที่กระทรวงการพัฒนาสังคมและความมั่นคงของมนุษย์ ขอเพิ่มกรอบวงเงินสนับสนุนโครงการบ้านมั่นคง // ด้านกระทรวงคมนาคม ขอความเห็นชอบแผนฟื้นฟูกิจการองค์การขนส่งมวลชนกรุงเทพ หรือ ขสมก. และกระทรวงดิจิทัลเพื่อเศรษฐกิจและสังคม เสนอให้พิจารณาการเปิดโครงข่ายเน็ตประชารัฐตามหลักการโครงข่ายแบบเปิด หรือ Open Access Network#ประชุม ครม.  #โครงการบ้านมั่นคง  #สำนักข่าว #กรมประชาสัมพันธ์